Nordex N149/4.0–4.5

**Nordex N149/4.0–4.5** on saksalaisen Nordexin valmistama Delta4000-luokan tuulivoimalaitos, jonka nimellisteho vaihtelee mallista riippuen välillä 4,0–4,5&nbsp;megawattia, mutta tarjolla on myös malleja 4,8&nbsp;megawatin kapasiteetilla. Voimalamallin sarjatuotanto alkoi syyskuussa 2017  ja sitä valmistetaan edelleen. Sitä on myyty eri puolille maailmaa arviolta 91 tuulivoimapuistoon (joulukuu 2024 ).

## Yleistä
Delta4000-luokan tuulivoimalaitokset ovat konseptiltaan samoja kuin malli N117/2400, vaikka sen energiatehokkuutta on lisätty lähinnä siipien pituutta kasvattamalla. Sen siivet ovat hiilikuituvahvisteiset. Se on suunniteltu heikko- ja keskituulisiin olosuhteisiin, jolla tarkoitetaan vuotuista tuulten keskinopeutta noin 7,5&nbsp;metriä sekunnissa. Tuuliturbiinin suurella pyyhkäisypinta-alalla hyödynnetään paremmin heikkoa ja kohtalaista tuulta, joka optimoidaan mallissa tarkemmin konehuoneen rakenteilla. Siksi mallitiedoissa käytetään luokitusta IEC&nbsp;S eli DIBt&nbsp;S. Sen tuottama ääni on ilmoitettu 4,5&nbsp;megawatin tehoisen voimalan intensiteettitasona 106,1&nbsp;desibeliä. 

Tuulivoimalaitokseen on valittavissa 106–164 metrisiä torneja. Tarjolla on kaksi teräksestä valmistettua tornimallia, joiden korkeudet ovat 106 ja 125 metriä, ja kaksi teräs- ja betoniputkimallia eli hybridimallia, joiden korkeudet ovat 145 ja 164 metriä . Pyynnöstä valmistetaan myös muunkin korkuisia ja pelkästään betonimateriaalista valmistettuja torneja. Betonitornit ovat poikkileikkaukseltaan kahdeksankulmaisia. Perusmallit toimivat ilman modifiointia −20 asteen pakkasessa, mutta kylmän ilmastoalan versioissa toimintaa voi jatkaa −30 asteeseen asti. Siipien ja muiden rakenteiden jäätyminen voidaan estää lämmittämällä rakenteiden pintaa sähkövastuksilla.

## Tekniset ominaisuudet
Tuulivoimalan tuuliturbiini eli roottori on kolmisiipinen, jonka siivet ovat kääntyviä. Siipien pyyhkäisyala on 17&nbsp;460 neliömetriä ja pyyhkäisy-ympyrän halkaisija on 149,1&nbsp;metriä. Turbiinin pyörimisnopeudet tulisi pysytellä välillä 6,4–12,3&nbsp;kierrosta minuutissa. Suurimmalla pyörimisnopeudella siiven kärki liikkuu 96&nbsp;metriä sekunnissa.

Pyörimisnopeutta säädetään automaattisesti siipiä kääntämällä ja vaihteistoa säätämällä. Vaihteistossa on kolme eri pyörimisnopeutta. Voimalan toimintaa voidaan kuvata tuulennopeuksilla: käynnistymisnopeus on 3,0&nbsp;metriä sekunnissa (m/s) ja nimellistuulennopeus on 12,0&nbsp;m/s. Nimellisnopeuden jälkeen voimalaitos käy täydellä teholla. Voimalaitoksen automatiikka suojelee kuitenkin rakenteita yli 20&nbsp;m/s tuulennopeuksilla kääntämällä siipiä niin, että muodostuva sähköntuotantoteho laskee aseittain tuulen voimakkuuden yltyessä. Tuulen saavuttaessa pitkäkestoisesti sammutusnopeuden 26&nbsp;m/s, on teho laskenut 2,5&nbsp;megawattiin, jonka jälkeen tuulivoimala pysäytetään. Voimalan ilmoitetaan selviävän vaurioitta jopa 52,5&nbsp;m/s myrskytuulesta. Lopuksi akselin pyöriminen estetään kytkemällä akselin levyjarru päälle.

Vaihteisto pyörittää kaksoissyötettyä asynkronista sähkögeneraattoria (ASYNC DF) pyrkien tuottamaan 660 voltin jännitteen (tai 690 V ) 50 tai 60&nbsp;hertsin taajuudella. Generaattorin suurin pyörimisnopeus on 1&nbsp;716&nbsp;kierrosta minuutissa. Tornin juurella tai sen läheisyydessä on oma muuntaja, jolla voidaan nostaa tuotettu jännite tuulivoimapuiston vaatimalle jännitetasolle. Se on yleensä noin 20–45&nbsp;kilovolttia.

## Toiminnassa
### Suomessa
Suomessa on toiminnassa kyseistä mallia seuraavissa kohteissa (lukumäärä, valmistuminen, kunta):
* Oltavan tuulivoimapuisto: 19 kpl, 2019, Pyhäjoki
* Ponsivuoren tuulivoimapuisto: 7 kpl, 2019, Kurikka
* Verhonkulman tuulivoimapuisto: 6 kpl, 2020, Marttila
* Ribäckenin tuulivoimapuisto: 5 kpl, 2020, Maalahti
* Långmossan tuulivoimapuisto: 7 kpl, 2020, Maalahti
* Hirvinevan tuulivoimapuisto: 4 kpl, 2020, Liminka
* Hedetin tuulivoimapuisto: 18 kpl, 2020, Närpiö
* Tyrinselän tuulivoimapuisto: 4 kpl, 2021, Ypäjä,&nbsp;Humppila
* Korkeakankaan tuulivoimapuisto: 9 kpl, 2022, Karstula
* Kokkonevan tuulivoimapuisto: 9 kpl, 2022, Siikalatva
* Konttisuon tuulivoimapuisto: 7 kpl, 2022, Soini

### Muualla
* Nysäterin tuulivoimapuistot: 104 kpl, 2020, Pohjois-Ruotsi 
* Ljungbyholmin tuulivoimapuisto: 12 kpl, 2020, Kalmar, Ruotsi 
* Mazeikiain tuulivoimapuisto: 14 kpl, 2022, Luoteis-Liettua 

## Huomioita

## Lähteet